የሕግ የበላይነትን በማረጋገጥ የሰብዓዊ መብት ጥሰትን መከላከል እንደሚገባ የሕግ ምሁሩ ጠቆሙ፡፡
የሲቪል ማኅበራት አይተኬ ሚናቸውን ሊወጡ ይገባል ብለዋል፡፡ባሕር ዳር፡ መስከረም 23/2013ዓ.ም (አብመድ) የፌዴራል ጠቅላይ ዐቃቤ ሕግ መረጃ እንደሚያመለክተው ሰብዓዊ መብቶች ሰዎች ሁሉ ሰው ሆነው በመፈጠራቸው ብቻ ያገኟቸው መብቶች ናቸው፡፡ በዘር፣ በቀለም፣ በጾታ፣ በቋንቋ፣ በፖለቲካ አቋም፣ በአመለካከት፣ በዜግነት፣ በሀብት ደረጃ ወዘተ ልዩነት አይደረግባቸውም፤ ሰዎች ሰው በመሆናቸው ብቻ ዕውቅና እና ጥበቃ ሊሰጣቸው የሚገቡ፣ ከሰዎች ሰብዓዊ ክብር ጋር በተፈጥሮ የተቆራኙና የማይነጣጠሉ መብቶች ናቸው፡፡ሰብዓዊ መብቶች በመንግሥት ወይም በማንኛውም አካል የሚሰጡ ወይም የሚከለከሉ አይደሉም፡፡ በሕይወት የመኖር መብት፣ ሐሳብን በነፃነት የመግለፅ መብት፣ የመዘዋወር መብት ከእነዚህ መብቶች ውስጥ በአብነት መጥቀስ ይቻላል፡፡ መንግሥት እነዚህን መብቶ ማክበር፣ ማስከበር እና እንዲሟሉ ማድረግ መሠረታዊ ግዴታዎቹ ናቸው፡፡